2C2 BULETINUL SOCIETĂŢII DE ŞTIINŢE 



prin naţiunile, rivalele sale. Ea ar pierde, puţin câte puţin, toate 

 mijloacele sale de concurenţă ; comerţul său, forţa sa, avuţiile 

 sale ar trece în mâini străine !«. 



Această profetică vedere, a marelui geniu, s'a realizat in mare 

 parte, în ce priveşte Franţa faţă de Germania ! Numai industria 

 chimică în Germania produce anual peste 1 miliard 600 milioane, 

 pe când în Franţa ea e aproape în decădere. 



Populaţiunea Germaniei creşte cu 800.000 oameni anual; a 

 Franţei a avut un mic deficit anul trecut ! 



Acestea sunt fapte cari ar trebui să ne facă să ne gândim serios, 

 căci noi nu avem nici trecutul măreţ al Franţei, nici avuţia ei 

 colosală, nici chiar forţele ei producătoare actuale, nici superio- 

 ritatea geniului său ! Şi totuş, Franţa se resimte in lupta cu 

 Germania ! 



Ce să mai zicem noi, aflaţi între atâtea popoare superioare nouă 

 ca număr, ca avuţie naturală şi chiar adesea ca muncă şi 

 cultură ! 



Avem dar datorii mari, enorme, pot zice, de îndeplinit, dacă 

 suntem în realitate şi noi în mod hotărit din statul major al 

 neamului nostru ! 



Nu căutaţi, d-lor, că sunteţi puţin numeroşi ! 



Nu vă uitaţi în jurul vostru şi la dificultăţile ce aveţi a întâm- 

 pina ! Inarmaţi-vă cu hotărîre şi voinţă şi lucraţi cu convingerea 

 că viitorul şi fericirea ţării se făuresc mult mai puţin prin legile 

 create în Corpurile legiuitoare decât in mod hotărit, prin munca 

 d-voastră neînduplecată, prin regenerarea muncii şi cugetării 

 compatrioţilor noştri ! 



Numai prin cultură serioasă, ştiinţifică, se schimbă in bine 

 mentalitatea unui popor şi se făuresc mijloacele de prezervare şi 

 propăşire a neamurilor ! 



Iată care vă este misiunea nobilă ! 



Pătrundeţi-vă de sfinţenia ei ! Aruncaţi-vă in luptă cu toată 

 bărbăţia şi încrederea, muncind fără răgaz şi veţi rămâne nemu- 

 ritori în o ţară fericită şi cu viitorul asigurat!... 



